Authentication Of Hadees Mubaraka
السلام علیکم ورحمۃ اللہ، کیا نبی صلی اللہ علیہ وسلم کے ڈھائی سو سال بعد پیدا ہونے والے چاروں امام صاحب نعوذ باللہ نبی صلی اللہ علیہ وسلم سے زیادہ شعور رکھتے تھے،کیا نبی صلی اللہ علیہ وسلم اپنی زندگی میں یہ احادیث مرتب نہیں کروا سکتے تھے؟ ۔نبی صلی اللہ علیہ وسلم نے صرف قران پاک کو فالو کرنے کا حکم دیا۔ سورہ بقرہ میں اللہ تعالی ایت نمبر 170 میں فرمایا اور جب ان لوگوں سے کہا جاتا ہے کہ اللہ نے جو کتاب نازل فرمائی ہے اس کی پیروی کرو تو کہتے ہیں نہیں بلکہ ہم تو اسی چیز کی پیروی کریں گے جس پر ہم نے اپنے باپ دادا کو پایا۔۔
پہلے آپ قرآن، سنت اور حدیث میں فرق کو سمجھیں۔ قرآن کہتا ہے کہ نماز ادا کرو۔ نماز آپ کیسے ادا کر یں گے؟ سنت سے نماز ملی ہے۔ یہی معاملہ پورے دین کا ہے۔ احادیث کو قرآن مجید اور سنت کے تحت رکھ کر قبول کریں گے اس لیے کوئی مسئلہ پیش نہیں آتا۔ جو حدیث قرآن اور سنت کے مطابق نہیں ہوتی اسے قبول نہیں کیا جاتا۔